laion/Wikipedia-Exotic huggingface dataset:
স্ট্যানিস ব্যারাথিয়ন

স্ট্যানিস ব্যারাথিয়ন হচ্ছেন মার্কিন গ্রন্থাকার জর্জ আর. আর. মার্টিন এর মহাকাব্যিক কল্পনাধর্মী ধারাবাহিক আ সং অব আইস অ্যান্ড ফায়ার এবং টিভি অভিযোজন গেম অব থ্রোনসের কল্পিত চরিত্র। তিনি স্টেফন বেরাথনের দ্বিতীয় সন্তান, স্টোর্মস এন্ডের লর্ড (রাজা) এবং তার স্ত্রীর নাম লেডি সাসানা এস্টারমন্ট। তার বড় ভাইয়ের নাম রাজা রবার্ট এবং ছোট ভাই রেনলি ব্যারাথিয়ন। এইচবিও টিভি অভিযোজন সিরিজের জন্য ইংরেজ অভিনেতা স্টিফেন ডিলেন এই চরিত্রে অভিনয় করেন। স্ট্যানিস ব্যারাথিয়ন রাজা রবার্টের ছোট ভাই এবং রেনলি ব্যারাথিয়নের বড় ভাই। তাকে বেরসিক, গুরুগম্ভীর এবং রুক্ষ মেজাজের দেখানো হলেও দায়িত্ব এবং ন্যায়ের প্রতি আস্থাশীল হিসেবে দেখানো হয়েছে। তিনি দক্ষ তবে অতিমাত্রার সতর্ক মিলিটারী সেনাপতি। স্ট্যানিস স্টেফন বেরাথন এবং সাসানা এস্টারমন্টের তিন সন্তানের মধ্যে দ্বিতীয় সন্তান এবং তার তরুণ বয়সে তার বড় ভাই রবার্টের আড়ালে তিনি পরে গিয়েছিলেন। যখন স্ট্যানিস ১৪ বছরের ছিলেন, ঝড় পরবর্তীতে সমুদ্র উপকূলে তার পিতা জাহাজডুবিতে মারা যায়। যার দরুণ তিনি সেভেনের প্রতি আস্থা হারিয়ে ফেলে। প্রথম উপন্যাস অ্যা গেম অফ থ্রোনসের' একদম শুরুতে স্ট্যানিস সন্দেহ করা শুরু করেন যে, সার্সি ল্যানিস্টার এবং রবার্ট কিং এর সন্তানেরা তাদের প্রকৃত সন্তান নয়। রবার্টের হ্যান্ড অব দ্য কিং; লর্ড জন আরিয়ানকে তিনি এ তথ্য জানানোর পর তারা দুজনে মিলে কিং ল্যাংডিংয়ে রবার্টের বেজন্মা সন্তানের আবিষ্কার করতে শুরু করেন। বেজন্মা সন্তানের সম্বন্ধে তথ্যপ্রমাণ জড়ো করার পূর্বেই জনের মৃত্যু হয়। "Game of Thrones Viewer's Guide"। HBO। ২ মে ২০১৯ তারিখে মূল থেকে আর্কাইভ করা। সংগ্রহের তারিখ ২৯ এপ্রিল ২০১৯।  "Game of Thrones Cast and Crew: Stannis Baratheon played by Stephen Dillane"। HBO। এপ্রিল ৭, ২০১৫ তারিখে মূল থেকে আর্কাইভ করা। সংগ্রহের তারিখ ডিসেম্বর ২৫, ২০১৫।  "The Official Website for the HBO Series Game of Thrones - Season 4"। HBO। ৭ এপ্রিল ২০১৫ তারিখে মূল থেকে আর্কাইভ করা। সংগ্রহের তারিখ ২৯ এপ্রিল ২০১৯।  "From HBO"। ২০১৬-০৩-০৭ তারিখে মূল থেকে আর্কাইভ করা।  A Game of Thrones, Appendix। Martin, George R. R. (সেপ্টেম্বর ১৯৯৬)। A Game of Thrones। A Song of Ice and Fire (US hardcover সংস্করণ)। Bantam Spectra। আইএসবিএন 978-0-553-10354-0।
মালাবার উপকূল

মালাবার উপকূল দক্ষিণ-পশ্চিম ভারতের দীর্ঘ, সরু এক উপকূলীয় সমভূমি এলাকা। এটি ভারতের কেরল ও কর্ণাটক অঙ্গরাজ্যে বিস্তৃত। এর পূর্বে আরব সাগর এবং পশ্চিমে পশ্চিম ঘাট পর্বতমালা। অঞ্চলটির প্রস্থ ৫০ থেকে ১১০ কিলোমিটার পর্যন্ত হতে পারে। এটি উত্তরে গোয়া থেকে দক্ষিণে কুমারিকা অন্তরীপ পর্যন্ত প্রায় ৮৫০ কিলোমিটার দীর্ঘ। এই উর্বর অঞ্চলে মূলত ধান উৎপাদিত হয়। বর্ষাকালে মৌসুমী বায়ু পশ্চিম ঘাটে বাধাপ্রাপ্ত হয়ে এখানে প্রচুর বৃষ্টিপাত হয়। এখানে দক্ষিণ ভারতের অঞ্চলগুলির মধ্যে সবচেয়ে বেশি বৃষ্টিপাত হয়। মালাবার উপকূলে ঐতিহাসিক কালিকট, কোচি ও কিলন বন্দর শহরগুলি অবস্থিত। এই উপকূলে যুক্তরাষ্ট্র নৌবাহিনী ও জাপান মেরিটাইম স্ব-প্রতিরক্ষা বাহিনী-র সাথে ভারতীয় নৌবাহিনী প্রতি বছর মালাবার নৌ মহড়া নামক যুদ্ধমহড়া করে থাকে। মার্কিন যুক্তরাষ্ট্রের সপ্তম নৌবহর মূলত এই যুদ্ধমহড়ায় অংশ নেয় যার স্থায়ী বিমানবাহী রণতরী হচ্ছে ইউএসএস রোনাল্ড রেগান।
জনতা টেলিভিশন

জনতা টেলিভিশন নেপালের একটি টিভি চ্যানেল, যেটি ২০১৭ সালে যাত্রা শুরু করেছিল। চ্যানেলটির প্রধান কার্যালয় দেশটির রাজধানী কাঠমান্ডুতে অবস্থিত। চ্যানেলটির মালিক জনতা নেটওয়ার্ক। "Janata Television goes on air"। ratopati.com। ২৬ এপ্রিল ২০১৯ তারিখে মূল থেকে আর্কাইভ করা। সংগ্রহের তারিখ ২৬ এপ্রিল ২০১৯।  "Janata TV"। সংগ্রহের তারিখ ২৬ এপ্রিল ২০১৯।  "Janata TV virtualises playout with Versio"। সংগ্রহের তারিখ ২৬ এপ্রিল ২০১৯।  "Kathmandu Channel List"। ২৬ এপ্রিল ২০১৯ তারিখে মূল থেকে আর্কাইভ করা। সংগ্রহের তারিখ ২৬ এপ্রিল ২০১৯।
হাউর রেলওয়ে স্টেশন

হাউর রেলওয়ে স্টেশন হল হাওড়া-খড়গপুর লাইন এর একটি গুরুত্ব পূর্ণ রেলওয়ে স্টেশন। এই স্টেশনটি কলকাতা শহরতলি রেলওয়ে ব্যবস্থার অন্তর্গত একটি স্টেশন। এটি ভারতের পশ্চিমবঙ্গ রাজ্যের পূর্ব মেদিনীপুর জেলায় অবস্থিত। স্টেশনটি হাউর এবং পার্শ্ববর্তী এলাকায় রেল পরিষেবা প্রদান করে। হাওড়া রেলওয়ে স্টেশন থেকে ৭৯ কি.মি. দূরে স্টেশনটি অবস্থিত। হাউর রেলওয়ে স্টেশনটি পশ্চিমবঙ্গের হাউর বাজারে অবস্থিত। স্টেশন কোড হল (এইচএইউআর)। এটি হাওড়া-খড়গপুর লাইনের একটি ছোট রেলওয়ে স্টেশন। নিকটতম স্টেশনগুলি রাধামোহনপুর এবং ক্ষীরাই এবং প্রধান রেলওয়ে স্টেশন হল হাওড়া এবং খড়গপুর। সমস্ত লোকাল ইএমইউ ট্রেনগুলি এই স্টেশনে দাঁড়ায়। যেমন- হাওড়া-খড়গপুর লোকাল, হাওড়া-মেদিনীপুর লোকাল, হাওড়া-বালিচক লোকাল এবং সাঁতরাগাছি-খড়গপুর লোকাল ইত্যাদি। হাওড়া-খড়গপুর লাইনটি ১৯০০ সালে চালু হয়। হাওড়া-খড়গপুর লাইনটি ১৯৬৭-৬৯ সালে বিদ্যুতায়িত হয়। সাঁতরাগাছি-পাঁশকুড়া-খড়গপুর চতুর্থ লাইন নির্মাণের পরিকল্পনা রয়েছে। Kharagpur-Howrah Local 38606 Indiarailinfo Howrah-Haldia Local 68689 ⇒ 38089 Indiarailinfo Santragachi-Digha EMU 78001 ⇒ 68687 Indiarailinfo "হাউর রেলওয়ে স্টেশন"। সংগ্রহের তারিখ ১০ এপ্রিল ২০১৯।  "Major events in formation of S.E.Railway"। South Eastern Railway। ১৭ এপ্রিল ২০১৯ তারিখে মূল থেকে আর্কাইভ করা। সংগ্রহের তারিখ ১৭ এপ্রিল ২০১৯।  "History of Electrification"। IRFCA। সংগ্রহের তারিখ ১৭ এপ্রিল ২০১৯।  "Upcoming projects in South Eastern Railway"। South Eastern Railway। ১৭ এপ্রিল ২০১৯ তারিখে মূল থেকে আর্কাইভ করা। সংগ্রহের তারিখ ১৭ এপ্রিল ২০১৯।
এন্টার১০ বাংলা

এন্টার ১০ বাংলা বাংলা ভাষার একটি বিনোদন চ‍্যানেল, যেটি ২০১৯ সালে যাত্রা শুরু করেছিল। চ্যানেলটি মূলত বাংলা ভাষায় ডাব করে মেগাধারাবাহিক সম্প্রচার করে থাকে। তবে সম্প্রতি চ্যানেলটি বাংলা ভাষায় টেলিভিশন ধারাবাহিক তৈরি করা শুরু করেছে। চ্যানেলটির মালিক এন্টার ১০ টেলিভিশন কোম্পানি। আলিফ লায়লা রক্তের সম্বন্ধ চন্দ্রগুপ্ত মৌর্য ইচ্ছাধারী মহারাজ শ্রীকৃষ্ণ "Enterr10 to begin two Bengali channels"। সংগ্রহের তারিখ ২৫ এপ্রিল ২০১৯।  "Enterr10 to launch two Bengali channels"। সংগ্রহের তারিখ ২৫ এপ্রিল ২০১৯।  "Enterr 10 Bangla"।  Codingest (২০২১-০৯-১৯)। "Roza: লীনা গঙ্গোপাধ্যায়ের গল্পে রবিবার থেকে ছোটপর্দায় 'রোজা'"। A Mar-e Bangla (ইংরেজি ভাষায়)। ২০২১-১০-১৭ তারিখে মূল থেকে আর্কাইভ করা। সংগ্রহের তারিখ ২০২১-১০-১৭।  "Roja: অবুঝ প্রেমের গল্প নিয়ে আসছে 'রোজা', লিড রোলে অর্ণব-পিয়া"। Hindustantimes Bangla। ২০২১-০৯-১৭। সংগ্রহের তারিখ ২০২১-১০-১৭।
আর্টেজ নিউজ

আর্টেজ নিউজ ভারতের সংবাদভিত্তিক টিভি চ্যানেল। চ্যানেলটি পশ্চিমবঙ্গ, ভারত ও ভারতের বাইরের হরেক রকম খবর বাংলায় সম্প্রচার করে থাকে। চ্যানেলটির প্রধান কার্যালয় কলকাতায় অবস্থিত। চ্যানেলটির মালিক আর্টেজ প্রোডাকশন। "Artage News"। ২৬ এপ্রিল ২০১৯ তারিখে মূল থেকে আর্কাইভ করা। সংগ্রহের তারিখ ২৯ এপ্রিল ২০১৯।  "Welcome To Artage Production"।
নেছার আহমদ

নেছার আহমদ একজন বাংলাদেশি রাজনীতিবিদ ও একাদশ জাতীয় সংসদ সদস্য। নেছার আহমদ মৌলভীবাজার-৩ আসন থেকে ২০১৮ সালে একাদশ জাতীয় সংসদ নির্বাচনে বাংলাদেশ আওয়ামী লীগের মনোনয়নে সংসদ সদস্য নির্বাচিত হন। নেছার আহমদের জন্ম মৌলভীবাজার জেলায়। নেছার আহমদ ১৯৭৭ সালের শেষের দিকে মৌলভীবাজার জেলা ছাত্রলীগের সভাপতি, ১৯৮৪ সালে জেলা যুবলীগের আহ্বায়ক, ১৯৮৯ সালে জেলা যুবলীগের সাধারণ সম্পাদক, ১৯৯২ সালে জেলা আওয়ামী লীগের সাংগঠনিক সম্পাদক, ২০০৬ সালে জেলা আওয়ামী লীগের সাধারণ সম্পাদক এবং সর্বশেষ ২০১৭ সালের ২৮ অক্টোবর সম্মেলনের মাধ্যমে মৌলভীবাজার জেলা আওয়ামী লীগের সভাপতি নির্বাচিত হন। একাদশ জাতীয় সংসদ নির্বাচন, ২০১৮ একাদশ জাতীয় সংসদ সদস্যদের তালিকা দশম জাতীয় সংসদ সদস্যদের তালিকা বাংলাদেশের জাতীয় সংসদের সদস্যদের তালিকা প্রতিনিধি, মৌলভীবাজার (২০২৪-০১-১০)। "মৌলভীবাজারে চারটি আসনেই নৌকার জয়"। bdnews24। সংগ্রহের তারিখ ২০২৪-০১-০৭। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "মৌলভীবাজারের সব আসনে নৌকা জয়ী, টানা সপ্তমবার এমপি হলেন আব্দুস শহীদ"। Bangla Tribune। সংগ্রহের তারিখ ২০২৪-০১-০৭।  "নেছার আহমেদ"। প্রথম আলো। ২৫ এপ্রিল ২০১৯ তারিখে মূল থেকে আর্কাইভ করা। সংগ্রহের তারিখ ৩১ ডিসেম্বর ২০১৮।  "মৌলভীবাজার ৩: নেছার আহমদ নৌকা প্রতীকে বেসরকারি ফলে জয়ী"। দৈনিক ইত্তেফাক। সংগ্রহের তারিখ ৩১ ডিসেম্বর ২০১৮।  "নতুন মুখ নেছার ও নাসির"। দৈনিক প্রথম আলো। ৩১ ডিসেম্বর ২০১৮ তারিখে মূল থেকে আর্কাইভ করা। সংগ্রহের তারিখ ৩১ ডিসেম্বর ২০১৮।  "মৌলভীবাজার-৩: নৌকার কাণ্ডারি হতে চান নেছার"। দৈনিক যুগান্তর। সংগ্রহের তারিখ ৩১ ডিসেম্বর ২০১৮।  একাদশ জাতীয় সংসদ সদস্য তালিকা (বাংলা) ওয়েব্যাক মেশিনে আর্কাইভকৃত ৯ মে ২০২০ তারিখে - বাংলাদেশ জাতীয় সংসদ সচিবালয় কর্তৃক প্রকাশিত একাদশ জাতীয় সংসদ সদস্যদের পূর্ণাঙ্গ তালিকা। ১০ম জাতীয় সংসদ সদস্য তালিকা (বাংলা) ওয়েব্যাক মেশিনে আর্কাইভকৃত ২০১৯-০১-২৭ তারিখে - বাংলাদেশ জাতীয় সংসদ সচিবালয় কর্তৃক প্রকাশিত ১০ম জাতীয় সংসদ সদস্যদের পূর্ণাঙ্গ তালিকা।
দ্য আওয়ার টাইম

দ্য আওয়ার টাইম বাংলাদেশের একটি ইংরেজি ভাষার সংবাদপত্র। পত্রিকাটি ঢাকা থেকে প্রকাশিত হয়। নাঈমুল ইসলাম খান পত্রিকাটির সম্পাদক হিসেবে দায়িত্ব পালন করছেন। বাংলাদেশের সংবাদপত্রের তালিকা বাংলাদেশ সংবাদ সংস্থা ইউনাইটেড নিউজ অব বাংলাদেশ "জাতীয় দৈনিকের প্রচার সংখ্যা ও বিজ্ঞাপনের হার" (পিডিএফ)। Archived from the original on ১২ নভেম্বর ২০১৮। সংগ্রহের তারিখ ২৯ এপ্রিল ২০১৯। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link) "এ্যাসাঞ্জ ভুল সাংবাদিকতা করেছেন: নাইমুল ইসলাম খান"। ভয়েস অব আমেরিকা বাংলা।
ইকবাল হোসেন অপু

ইকবাল হোসেন অপু একজন বাংলাদেশি রাজনীতিবিদ ও একাদশ ও দ্বাদশ জাতীয় সংসদ সদস্য। ইকবাল হোসেন অপু শরীয়তপুর-১ আসন থেকে ২০১৮ ও ২০২৪ সালে একাদশ জাতীয় সংসদ নির্বাচনে বাংলাদেশ আওয়ামী লীগের মনোনয়নে সংসদ সদস্য নির্বাচিত হন। ২০২৪ সালে অসহযোগ আন্দোলনের পর রাষ্ট্রপতি মোহাম্মদ সাহাবুদ্দিন জাতীয় সংসদ বিলুপ্ত করলে তিনি সংসদ সদস্য পদ হারান। ইকবাল হোসেন অপুর জন্ম শরীয়তপুর জেলার সদর উপজেলায়। তার বাবা শরীয়তপুর সদর উপজেলা আওয়ামী লীগের সভাপতি, শরীয়তপুর জেলা আইনজীবী সমিতির সাবেক সভাপতি এবং প্রবীণ রাজনীতিবিদ অ্যাডভোকেট সুলতান হোসেন মিয়া। ইকবাল হোসেন অপু শরীয়তপুর-১ (পালং-জাজিরা) আসন থেকে একাদশ জাতীয় সংসদ নির্বাচনে আওয়ামী লীগের মনোনয়ন পেয়ে প্রথম বারের মতো সংসদ সদস্য নির্বাচিত হয়েছিলেন । এর আগে তিনি আওয়ামী লীগের কেন্দ্রীয় কার্যনির্বাহী সংসদের সদস্য ছিলেন এবং তিনি বাংলাদেশ আওয়ামী লীগের কেন্দ্রীয় উপ-কমিটির সহ-সম্পাদক এবং ছাত্রলীগের কেন্দ্রীয় সহ-সভাপতি ও যুগ্ম সাধারণ সম্পাদক হিসেবে কাজ করেছেন। একাদশ জাতীয় সংসদ নির্বাচন, ২০১৮ একাদশ জাতীয় সংসদ সদস্যদের তালিকা দশম জাতীয় সংসদ সদস্যদের তালিকা বাংলাদেশের জাতীয় সংসদের সদস্যদের তালিকা "ইকবাল হোসেন অপু"। প্রথম আলো। সংগ্রহের তারিখ ৩১ ডিসেম্বর ২০১৮। [স্থায়ীভাবে অকার্যকর সংযোগ] "ইকবাল অপুর পক্ষে নেই আ.লীগের একটি পক্ষ"। দৈনিক প্রথম আলো। ৩০ ডিসেম্বর ২০১৮ তারিখে মূল থেকে আর্কাইভ করা। সংগ্রহের তারিখ ৩১ ডিসেম্বর ২০১৮।  জনকণ্ঠ, দৈনিক। "জাতীয় সংসদ বিলুপ্ত ঘোষণা"। দৈনিক জনকণ্ঠ || Daily Janakantha (ইংরেজি ভাষায়)। সংগ্রহের তারিখ ২০২৪-০৮-২৬।  "আওয়ামী লীগ নেতা ইকবাল হোসেন অপুর জনসংযোগ"। দৈনিক যুগান্তর। সংগ্রহের তারিখ ৩১ ডিসেম্বর ২০১৮। [স্থায়ীভাবে অকার্যকর সংযোগ] "শরীয়তপুর-১ আসনে ইকবাল হোসেন অপুর পক্ষে গণজোয়ার"। দৈনিক ইনকিলাব। সংগ্রহের তারিখ ৩১ ডিসেম্বর ২০১৮।  একাদশ জাতীয় সংসদ সদস্য তালিকা (বাংলা) ওয়েব্যাক মেশিনে আর্কাইভকৃত ৯ মে ২০২০ তারিখে - বাংলাদেশ জাতীয় সংসদ সচিবালয় কর্তৃক প্রকাশিত একাদশ জাতীয় সংসদ সদস্যদের পূর্ণাঙ্গ তালিকা। ১০ম জাতীয় সংসদ সদস্য তালিকা (বাংলা) ওয়েব্যাক মেশিনে আর্কাইভকৃত ২০১৯-০১-২৭ তারিখে - বাংলাদেশ জাতীয় সংসদ সচিবালয় কর্তৃক প্রকাশিত ১০ম জাতীয় সংসদ সদস্যদের পূর্ণাঙ্গ তালিকা।
বন অধিদপ্তর

বন অধিদপ্তর হলো বাংলাদেশ সরকারের পরিবেশ, বন ও জলবায়ু পরিবর্তন মন্ত্রণালয়ে সংযুক্ত একটি অধিদপ্তর। এটি প্রাকৃতিক বন ও বন্যপ্রাণী সংরক্ষণ, উন্নয়ন এবং কৃত্রিম বনায়ন নিয়ে কাজ করে। এর সদরদপ্তর বাংলাদেশের রাজধানী ঢাকায় অবস্থিত। অধিদপ্তরের প্রধানের পদবি হলো প্রধান বন সংরক্ষক এবং বর্তমান প্রধান বন সংরক্ষক হলেন মোহাম্মদ আমীর হোসাইন চৌধুরী। বন অধিদপ্তর ব্রিটিশ রাজত্বকালে ১৮৭০ সালে প্রতিষ্ঠিত হয়। ১৯৮০-এর দশকে বাংলাদেশের বনের প্রশাসনিক কাঠামোতে উল্লেখযোগ্য পরিবর্তন ঘটে এবং এ সময় সামাজিক বনায়নকে অধিক গুরুত্ব দেওয়া হয়। বর্তমানে সমগ্র দেশে বন অধিদপ্তরের ৭টি সার্কেল এবং ৩১টি বিভাগ রয়েছে। মিরপুর জাতীয় বোটানিক্যাল গার্ডেন, কাপ্তাইয়ের বন উন্নয়ন ও প্রশিক্ষণ কেন্দ্র এবং বন মহাবিদ্যালয়, চট্টগ্রাম এ অধিদপ্তরের আওতাধীন প্রতিষ্ঠান। প্রধান বন সংরক্ষকের দপ্তর কেন্দ্রীয় অঞ্চল, ঢাকা সামাজিক বন অঞ্চল, ঢাকা সামাজিক বন বিভাগ, কুষ্টিয়া সামাজিক বন অঞ্চল, যশোর সামাজিক বন অঞ্চল, বগুড়া বন্যপ্রাণী ও প্রকৃতি সংরক্ষণ অঞ্চল, ঢাকা সুফল প্রকল্প বনবিদ্যা বিজ্ঞান ও প্রযুক্তি ইনস্টিটিউট, চট্টগ্রাম বনবিদ্যা বিজ্ঞান ও প্রযুক্তি ইনস্টিটিউট, রাজশাহী বনবিদ্যা বিজ্ঞান ও প্রযুক্তি ইনস্টিটিউট, সিলেট বন উন্নয়ন ও প্রশিক্ষণ কেন্দ্র, কাপ্তাই শেখ কামাল ওয়াইল্ডলাইফ সেন্টার, গাজীপুর বন্যপ্রাণী অপরাধ দমন ইউনিট "বন অধিদপ্তর"। bforest.gov.bd (ইংরেজি ভাষায়)। ১০ অক্টোবর ২০১৮ তারিখে মূল থেকে আর্কাইভ করা। সংগ্রহের তারিখ ২২ মে ২০১৯।
খাদ্য অধিদপ্তর

খাদ্য অধিদপ্তর হল বাংলাদেশ সরকারের একটি অধিদপ্তর, যা বাংলাদেশে খাদ্য ব্যবস্থাপনা ও নীতি নির্ধারণ করে থাকে। এটি খাদ্য মন্ত্রণালয়ের অধীন অধিদপ্তর। এর সদরদপ্তর বাংলাদেশের রাজধানী ঢাকায় অবস্থিত। এটি বাংলাদেশের জন্য বিদেশ থেকে খাদ্য আমদানির চুক্তি করে থাকে। মোঃ শাখাওয়াত হোসেন বর্তমানে মহাপরিচালক হিসেবে দায়িত্ব পালন করছেন। ১৯৪৩ সালে বাংলায় দুর্ভিক্ষ মোকাবেলার জন্য প্রাদেশিক সরকার কর্তৃক বেঙ্গল রেশনিং অর্ডারের দ্বারা বেঙ্গল সিভিল সাপ্লাই ডিপার্টমেন্ট প্রতিষ্ঠিত হয়। ১৯৫৫ সালে পূর্ব পাকিস্তান সরকার একে কৃষি মন্ত্রণালয়ের অধীনে নেওয়ার চেষ্টা করে কিন্তু ৭ মাস পর তা ব্যর্থ হয়। বাংলাদেশ স্বাধীন হওয়ার পর ১৯৭২ সালে ফুট ও সিভিল সাপ্লাই মন্ত্রণালয় প্রতিষ্ঠা করে অধিদপ্তরকে এই মন্ত্রণালয়ের আওতায় নিয়ে আসা হয় এবং পূর্ণাঙ্গ খাদ্য অধিদপ্তর হিসেবে প্রতিষ্ঠা করা হয়। এরপর খাদ্য ও দুর্যোগ ব্যবস্থাপনা মন্ত্রণালয় এবং সর্বশেষ ২০১২ সালে খাদ্য ও দুর্যোগ ব্যবস্থাপনা মন্ত্রণালয়কে আলাদা করে খাদ্য অধিদপ্তরকে নিয়ে খাদ্য মন্ত্রণালয় গঠিত হয়। দেশের সার্বিক খাদ্য ব্যবস্থাপনা ও তা পরিচালনা করা। জাতীয় খাদ্য নীতির কলাকৌশল বাস্তবায়ন করা। নির্ভরশীল জাতীয় খাদ্য নিরাপত্তা পদ্ধতি প্রতিষ্ঠিত করা। নিরবিচ্ছিন্ন খাদ্য শস্যের সরবরাহ ব্যবস্থা প্রতিষ্ঠিত করা। খাদ্য খাতে বিভিন্ন প্রকার উন্নয়নমূলক প্রকল্প (স্কীম) প্রণয়ন ও বাস্তবায়ন করা। দেশে খাদ্য শস্য সরবরাহ পরিস্থিতির উপর নজর রাখা। খাদ্যশস্য সংগ্রহ এবং বিতরণ ব্যবস্থাসহ অন্যান্য খাদ্য সামগ্রী যেমন- চিনি, ভৌজ্য তৈল, লবণ ইত্যাদি সংগ্রহ ও বিতরণ ব্যবস্থা করা। রেশনিং এবং অন্যান্য বিতরণ খাতে খাদ্য সামগ্রীর বিতরণ ব্যবস্থা নিশ্চিত করা। খাদ্য সামগ্রীর বাজার দর স্থিতিশীল রাখা নিশ্চিত করা। গুনগত মানের পর্যাপ্ত পরিমান খাদ্যের মজুদ, সংরক্ষণ নিশ্চিত করা। খাদ্য বাজেট, হিসাব ও অর্থ, খাদ্য পরিকল্পনা, গবেষণা এবং পরিবীক্ষণ (মনিটরিং) সংক্রান্ত বিষয়সমূহ। উৎপাদকগণের উৎপাদিত খাদ্য শস্যের নূন্যতম সহায়ক মূল্য নিশ্চিত করা। এ অধিদপ্তেরর উপর অর্পিত যে কোন বিষয়ে তথ্যানুসন্ধান পরিচালনা করা।
মঞ্জুর হোসেন বুলবুল

মঞ্জুর হোসেন বুলবুল (১ মার্চ ১৯৫৬ – ৩০ মে ২০২৪) ছিলেন একজন বাংলাদেশি রাজনীতিবিদ। তিনি ফরিদপুর-১ আসনের সংসদ সদস্য ছিলেন। মঞ্জুর হোসেন বুলবুলের জন্ম ১ মার্চ ১৯৫৬ সালে আলফাডাঙ্গা উপজেলার টগরবন্দ ইউনিয়নের পানাইল গ্রামে। মঞ্জুর হোসেন বুলবুল রূপালী ব্যাংকের চেয়ারম্যান ছিলেন। তিনি ২০১৮ সালের একাদশ জাতীয় সংসদ নির্বাচনে ফরিদপুর-১ আসন থেকে প্রথম বারের মতো সংসদ সদস্য নির্বাচিত হন। "ফরিদপুরের সাবেক এমপি মনজুর হোসেন বুলবুলের ইন্তেকাল"। jugantor.com। সংগ্রহের তারিখ ৬ জুন ২০২৪।  "মঞ্জুর হোসেন বুলবুল"। প্রথম আলো। সংগ্রহের তারিখ ৩১ ডিসেম্বর ২০১৮।  "মঞ্জুর হোসেনের হঠাৎ আবির্ভাবে নানা কথা"। দৈনিক প্রথম আলো। সংগ্রহের তারিখ ৩১ ডিসেম্বর ২০১৮। [স্থায়ীভাবে অকার্যকর সংযোগ] "মনোনয়ন নিয়ে ধোয়াশাঁ ফরিদপুর-১ আসনে"। এন টিভি অনলাইন। সংগ্রহের তারিখ ৩১ ডিসেম্বর ২০১৮। [স্থায়ীভাবে অকার্যকর সংযোগ] "রহমানের আসনে মঞ্জুর"। দৈনিক যুগান্তর। সংগ্রহের তারিখ ৩১ ডিসেম্বর ২০১৮।
ভোডাফোন

ভোডাফোন (Vodafone) যুক্তরাজ্যের ইংল্যান্ডের বার্কশার-কেন্দ্রিক একটি মোবাইল নেটওয়ার্ক অপারেটর কোম্পানি। এটি আয়ের দিক থেকে বিশ্বের বৃহত্তম মোবাইল টেলিযোগাযোগ নেটওয়ার্ক কোম্পানি। জুন ২০০৮ তারিখের তথ্য অনুযায়ী এর মোট বাজারমূল্য প্রায় ৭৫ বিলিয়ন পাউন্ড। বর্তমানে বিশ্বের ২৫টি দেশে ভোডাফোনের নেটওয়ার্ক আছে এবং আরও ৪২টি দেশে ভোডাফোনের অংশীদার কোম্পানি আছে। ভোডাফোন (Vodafone) নামটি ইংরেজি Voice data fone থেকে এসেছে। ২০০৮ সালের মার্চে পাওয়া তথ্য অনুযায়ী ৫টি মহাদেশে ভোডাফোনের গ্রাহক সংখ্যা ২৬ কোটি। BBC NEWS | Business | Strong rise in Vodafone figures
রাধামোহনপুর রেলওয়ে স্টেশন

রাধামোহনপুর রেলওয়ে স্টেশন হল হাওড়া-খড়গপুর লাইন এর একটি গুরুত্ব পূর্ণ রেলওয়ে স্টেশন। এই স্টেশনটি কলকাতা শহরতলি রেলওয়ে ব্যবস্থার অন্তর্গত একটি স্টেশন। এটি ভারতের পশ্চিমবঙ্গ রাজ্যের পশ্চিম মেদিনীপুর জেলায় অবস্থিত। স্টেশনটি রাধামোহনপুর এবং পার্শ্ববর্তী এলাকায় রেল পরিষেবা প্রদান করে। হাওড়া রেলওয়ে স্টেশন থেকে ৮৪ কি.মি. দূরে স্টেশনটি অবস্থিত। রাধামোহনপুর রেলওয়ে স্টেশনটি পশ্চিমবঙ্গের রাধামোহনপুর এ অবস্থিত। স্টেশন কোড হল (আরডিইউ)। এটি হাওড়া-খড়গপুর লাইনের একটি ছোট রেলওয়ে স্টেশন। নিকটতম স্টেশনগুলি ডুঁয়া এবং হাউর এবং প্রধান রেলওয়ে স্টেশন হল হাওড়া এবং খড়গপুর। সমস্ত লোকাল ইএমইউ ট্রেনগুলি এই স্টেশনে দাঁড়ায়। যেমন- হাওড়া-খড়গপুর লোকাল, হাওড়া-মেদিনীপুর লোকাল, হাওড়া-বালিচক লোকাল এবং সাঁতরাগাছি-খড়গপুর লোকাল ইত্যাদি। হাওড়া-খড়গপুর লাইনটি ১৯০০ সালে চালু হয়। হাওড়া-খড়গপুর লাইনটি ১৯৬৭-৬৯ সালে বিদ্যুতায়িত হয়। সাঁতরাগাছি-পাঁশকুড়া-খড়গপুর চতুর্থ লাইন নির্মাণের পরিকল্পনা রয়েছে। Kharagpur-Howrah Local 38606 Indiarailinfo Howrah-Haldia Local 68689 ⇒ 38089 Indiarailinfo Santragachi-Digha EMU 78001 ⇒ 68687 Indiarailinfo "রাধামোহনপুর রেলওয়ে স্টেশন"। সংগ্রহের তারিখ ১০ এপ্রিল ২০১৯।  "Major events in formation of S.E.Railway"। South Eastern Railway। ১৭ এপ্রিল ২০১৯ তারিখে মূল থেকে আর্কাইভ করা। সংগ্রহের তারিখ ১৭ এপ্রিল ২০১৯।  "History of Electrification"। IRFCA। সংগ্রহের তারিখ ১৭ এপ্রিল ২০১৯।  "Upcoming projects in South Eastern Railway"। South Eastern Railway। ১৭ এপ্রিল ২০১৯ তারিখে মূল থেকে আর্কাইভ করা। সংগ্রহের তারিখ ১৭ এপ্রিল ২০১৯।
লাখাই ইউনিয়ন

লাখাই ইউনিয়নটি হবিগঞ্জ জেলার লাখাই উপজেলার একটি ইউনিয়ন। বাংলাদেশের হবিগঞ্জ জেলার লাখাই উপজেলার সদর দপ্তর অবস্থিত লাখাই ইউনিয়নে। লাখাই ইউনিয়নের উত্তর দিকে কিশোরগঞ্জের অষ্টগ্রাম উপজেলা, পূর্ব দিকে বামৈ ও মোড়াকরি ইউনিয়ন, পশ্চিম দিকে কিশোরগঞ্জের অষ্টগ্রাম উপজেলা এবং দক্ষিন দিকে ব্রাহ্মনবাড়িয়ার নাসিরনগর উপজেলা অবস্থিত। হাওড় ও বিল পরিবেষ্টিত এ ইউনিয়নটির কতগুলো পাড়া (স্থানীয় ভাষায় হাটি) নিয়ে গড়ে উঠেছে। বর্ষাকালে নৌকাযোগে এক পাড়া থেকে আরেক পাড়ায় যাতায়াত করতে হয়। ১৫টি গ্রাম নিয়ে এ ইউনিয়নটি গঠিত হয়। এখানে একটি পুলিশ তদন্ত কেন্দ্র ও এলএসডি আছে। ব্রাক্ষ্মনবাড়ীয়া এবং কিশোরগঞ্জ জেলার সাথে এ ইউনিয়নের সীমানা আছে। ইউনিয়নের পাশ দিয়ে ধলেশ্বরী, কলকলিয়া ইত্যাদি নদী বহমান। লাখাই উপজেলা যখন সিও ডেভেলপমেন্ট এর অধীনে ছিল অর্থাৎ লাখাই মানোন্নীত থানা হিসেবে প্রতিষ্ঠার পূর্বে লাখাই হেড কোয়াটার হিসেবে ব্যবহৃত হত। লাখাই ইউনিয়নে এখনো টাউনশীপ আছে। সিও ডেভেলপমেন্টের বাড়ী সহ অন্যান্য ভবন সমূহ বর্তমানে বিভিন্ন ব্যক্তি ও প্রতিষ্ঠানকে উপজেলা পরিষদ থেকে ভাড়া প্রদান করা হয়েছে। এ ইউনিয়নের অধিবাসীদের প্রধান জীবিকা কৃষি। পানির ভিতরে খাঁচা বসিয়ে চিংড়ি মাছ ধরে কেউ কেউ জীবিকা নির্বাহ করেন। মৎস্যজীবি ছাড়াও বিভিন্ন ক্ষুদ্র ব্যবসায়ী, বেল্ট বানানোর কারিগর সহ বিভিন্ন চাকুরীজীবি ও পেশাজীবিও আছেন। অক্ষাংশ দ্রাঘিমাংশ বিচারে লাখাই উপজেলা ২৪ ডিগ্রি ১৭ মিনিট ৫ সেকেন্ড উত্তর অক্ষাংশ এবং ৯১ ডিগ্রি ১৬ মিনিট ২৪ সেকেন্ড পূর্ব দ্রাঘিমাংশে অবস্থিত। তিনটি বিভাগের সীমান্তে অবস্থিত এ উপজেলার উত্তরে আছে সিলেট বিভাগের হবিগঞ্জ জেলার বানিয়াচং উপজেলা, দক্ষিণে চট্রগ্রাম বিভাগের ব্রাহ্মনবাড়ীয়া জেলার নাসির নগর উপজেলা এবং হবিগঞ্জ জেলার মাধবপুর উপজেলা, পূর্বে হবিগঞ্জ সদর উপজেলা, পশ্চিমে ঢাকা বিভাগের কিশোরগঞ্জ জেলার অষ্টগ্রাম উপজেলা। বিস্তীর্ণ অঞ্চল জুরে আছে ফসলের মাঠ, হালট, বিল, বর্ষাকালে যা বিল বা হাওড়ে পরিণত হয়। ফসলের মাঠের মাঝে মাঝে আছে হালট, গোচারণ ভূমি। আয়তনঃ ১১,৭৫৭ একর ইউনিয়নটিতে সর্বমোট জনসংখ্যা ২৬,৪২৯ জন। এর মধ্যে ২০৪২০ জন মুসিলম ও ৬০০৯ জন হিন্দু। ১২৮৩৯ জন পুরুষ ও ১৩৫৯০ জন নারী বসবাস করছেন। এ ইউনিয়নে ১৫টি গ্রাম রয়েছে, গ্রাম সমূহের নাম যথাক্রমে শিবপুর, সুজনপুর, স্বজনগ্রাম, রুহিতনসী, আমানুল্লাপুর, মামুদপুর, চিকনপুর, মহরমপুর, রাধানগর, সন্তোষপুর, কৃষ্ণপুর, গদাইনগর, কামালপুর, লালচানপুর ও সিতারামপুর। ২০১১ এর জনসংখ্যা তথ্য অনুযায়ী লাখাই ইউনিয়নের গড় শিক্ষার হার ২৮.৮%, যা লাখাই উপজেলার মধ্যে সর্বনিম্ন। এ ইউনিয়নে ২টি হাইস্কুল এবং ১২টি প্রাথমিক বিদ্যালয় আছে। ১টি কিন্ডারগার্টেন আছে, একটি বেসরকারী এতিমখানাও আছে। এ অঞ্চলের বেশিরভাগ ব্যবসায়ী পুরাতন ঢাকায় বিভিন্ন শিল্পখানার মালিক। বিশেষ করে বেল্ট, ওয়ালেট তৈরীর কারখানা। জনগণের ভোটে নির্বাচিত ইউনিয়ন চেয়ারম্যানই হচ্ছেন ইউনিয়নের কর্তা ব্যক্তি। এছাড়াও সংরক্ষিত মহিলা আসনে ৩জন কাউন্সিলর সহ ৯টি ওয়ার্ডে ৯ জন জনপ্রতিনিধি কাউন্সিলর হিসাবে নির্বাচিত হন। শামাবাবুর জমিদার বাড়ী, আনন্দ বাজার পত্রিকার মালিকের বাড়ী এ ইউনিয়নের দর্শনীয় স্থান। সিলেট বিভাগ হবিগঞ্জ জেলা লাখাই উপজেলা "বাংলাদেশ পরিসংখ্যান ব্যুরো"। www.bbs.gov.bd (ইংরেজি ভাষায়)। Archived from the original on ২০১৯-০৪-২৭। সংগ্রহের তারিখ ২০১৯-০৪-২৭। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link) "লাখাই উপজেলা"। ২০১৯-০৪-১০। ২০১৯-০৬-২৭ তারিখে মূল থেকে আর্কাইভ করা। সংগ্রহের তারিখ ২০১৯-০৪-২৯।
তেলেফনিকা

তেলেফনিকা (Telefónica, S.A.) একটি স্পেনীয় টেলিযোগাযোগ কোম্পানি। এটি বিশ্বের বৃহত্তম স্থায়ী-সংযোগ এবং মোবাইল টেলিযোগাযোগ কোম্পানিগুলির একটি। গ্রাহকসংখ্যার ভিত্তিতে এটি বিশ্বের ৩য় বৃহত্তম সংস্থা। কেবল চায়না মোবাইল এবং ভোডাফোন এক্ষেত্রে তেলেফনিকার চেয়ে এগিয়ে আছে। বাজার মূল্যের দিক থেকে এটি চায়না মোবাইল, এটিঅ্যান্ডটি ও ভোডাফোনের পরেই ৪র্থ স্থানে অবস্থিত।[তথ্যসূত্র প্রয়োজন] তেলেফনিকা ১৯২৪ সালে সরকারী কোম্পানি হিসেবে প্রতিষ্ঠিত হয়। তখন এটি ছিল স্পেনের একমাত্র টেলিযোগাযোগ কোম্পানি।[তথ্যসূত্র প্রয়োজন] ১৯৯৭ সালে স্পেনীয় সরকার এটিকে বেসরকারী খাতে ছেড়ে দেয়। বর্তমানে এটি স্পেনের টেলিযোগাযোগ বাজারের তিন-চতুর্থাংশ নিয়ন্ত্রণ করে। Informe 2007 (in Spanish) (পিডিএফ), ১২ সেপ্টেম্বর ২০০৮ তারিখে মূল (PDF) থেকে আর্কাইভ করা, সংগ্রহের তারিখ ৭ আগস্ট ২০০৮ উদ্ধৃতি টেমপ্লেট ইংরেজি প্যারামিটার ব্যবহার করেছে (link)
ডুঁয়া রেলওয়ে স্টেশন

ডুঁয়া রেলওয়ে স্টেশন হল হাওড়া-খড়গপুর লাইন এর একটি গুরুত্ব পূর্ণ রেলওয়ে স্টেশন। এই স্টেশনটি কলকাতা শহরতলি রেলওয়ে ব্যবস্থার অন্তর্গত একটি স্টেশন। এটি ভারতের পশ্চিমবঙ্গ রাজ্যের পশ্চিম মেদিনীপুর জেলায় অবস্থিত। স্টেশনটি ডুঁয়া এবং পার্শ্ববর্তী এলাকায় রেল পরিষেবা প্রদান করে। হাওড়া রেলওয়ে স্টেশন থেকে ৮৭ কি.মি. দূরে স্টেশনটি অবস্থিত। ডুঁয়া রেলওয়ে স্টেশনটি পশ্চিমবঙ্গের ডুঁয়া তে অবস্থিত। স্টেশন কোড হল (ডিইউএএন)। এটি হাওড়া-খড়গপুর লাইনের একটি ছোট রেলওয়ে স্টেশন। নিকটতম স্টেশনগুলি বালিচক এবং রাধামোহনপুর এবং প্রধান রেলওয়ে স্টেশন হল হাওড়া এবং খড়গপুর। সমস্ত লোকাল ইএমইউ ট্রেনগুলি এই স্টেশনে দাঁড়ায়। যেমন- হাওড়া-খড়গপুর লোকাল, হাওড়া-মেদিনীপুর লোকাল, হাওড়া-বালিচক লোকাল এবং সাঁতরাগাছি-খড়গপুর লোকাল ইত্যাদি। হাওড়া-খড়গপুর লাইনটি ১৯০০ সালে চালু হয়। হাওড়া-খড়গপুর লাইনটি ১৯৬৭-৬৯ সালে বিদ্যুতায়িত হয়। সাঁতরাগাছি-পাঁশকুড়া-খড়গপুর চতুর্থ লাইন নির্মাণের পরিকল্পনা রয়েছে। Kharagpur-Howrah Local 38606 Indiarailinfo Howrah-Haldia Local 68689 ⇒ 38089 Indiarailinfo Santragachi-Digha EMU 78001 ⇒ 68687 Indiarailinfo "ডুঁয়া রেলওয়ে স্টেশন"। সংগ্রহের তারিখ ১০ এপ্রিল ২০১৯।  "Major events in formation of S.E.Railway"। South Eastern Railway। ১৭ এপ্রিল ২০১৯ তারিখে মূল থেকে আর্কাইভ করা। সংগ্রহের তারিখ ১৭ এপ্রিল ২০১৯।  "History of Electrification"। IRFCA। সংগ্রহের তারিখ ১৭ এপ্রিল ২০১৯।  "Upcoming projects in South Eastern Railway"। South Eastern Railway। ১৭ এপ্রিল ২০১৯ তারিখে মূল থেকে আর্কাইভ করা। সংগ্রহের তারিখ ১৭ এপ্রিল ২০১৯।
অশ্বক্ষমতা

অশ্বশক্তি হল ক্ষমতার একক যা একটি ইঞ্জিন কতটা শক্তিশালী তা পরিমাপের জন্য ব্যবহৃত হয়। । এটি প্রায় ৭৪৬ ওয়াটের সমান।ধারণাটি সর্বপ্রথম জেমস ওয়াট দ্বারা উপস্থাপন করেন, যিনি বাষ্পীয় ইঞ্জিন আবিষ্কার করেছিলেন।যেহেতু মানুষ ঘোড়া ব্যবহার করতে অভ্যস্ত ছিল,এই শক্তির পরিমাণ সেই সময়ে অধিকাংশ লোক অনুমান করতে পারতেন।ছোট মোটর ১০ অশ্বশক্তি তৈরি করতে পারে যেখানে একটি জেট ইঞ্জিন ১০০০ অশ্বশক্তি তৈরি করতে পারে। জেমস ওয়াটের বাষ্পীয় ইঞ্জিন যে তখনকার সময়ের ঘোড়াগুলোর চেয়ে বেশি কার্যকরী এবং তা সাধারণ মানুষের কাছে বাষ্পীয় ইঞ্জিন এর ক্ষমতা তুলে ধরার জন্য এ এককের বিপণন কৌশল হিসাবে এ একক দেন । তার নতুন উদ্ভাবিত বাষ্প ইঞ্জিন বিক্রি করার চেষ্টা করার সময়, ওয়াট বুঝতে পেরেছিলেন যে তার অনেক গ্রাহক ঘোড়া প্রতিস্থাপনের জন্য মেশিনটি ব্যবহার করবে, তাই তিনি একটি ঘোড়ার দ্বারা সরবরাহিত শক্তি পরিমাপ করেন। তাই তিনি ১৯৭০-এর দশকে তিনি একটি কূপের নিচ থেকে ১০০ পাউন্ড (৪৫ কেজি) ভর টানার জন্য দুটি ভারী ড্রে ঘোড়া খাটান এবং দেখতে পান যে তারা ঘন্টায় ২.৫ মাইল বেগে স্বাচ্ছন্দ্যে হেঁটে কাজটি অর্জন করতে পারে। ওয়াট তারপরে ঘর্ষণ কাটানো কাজের জন্য হিসাবটিতে একটি অতিরিক্ত ৫০% যোগ করেন এবং ১ হর্সপাওয়ার সংজ্ঞায়িত করেন। ওয়াট ইচ্ছাকৃতভাবে ঘোড়ার শক্তি আউটপুটকে অতিরিক্ত মূল্যায়ন করেছিলেন যাতে তার স্টিম ইঞ্জিনগুলি প্রতিস্থাপিত ঘোড়াগুলির চেয়ে ভাল পারফর্ম করে। সাধারণ কিংবদন্তি বলে যে এককটি তৈরি হয়েছিল যখন ওয়াটের প্রথম গ্রাহকদের মধ্যে একজন সুরা-প্রস্তুতকারী(brewer) এমন একটি ইঞ্জিন চেয়েছিলেন যা একটি বলিষ্ঠ ঘোড়া মতো এবং সর্বোচ সীমায় কাজ করবে।ওয়াট, চ্যালেঞ্জ গ্রহণ করলেন এবং এমন একটি মেশিন তৈরি করলেন যা আসলে সুরা-প্রস্তুতকারী যা চেয়ে ছিলেন তার তুলনায়ও অনেক বেশি শক্তিশালী ছিল, এবং এই মেশিনের শক্তি আউটপুটকেই অশ্বশক্তি বা horsepower বলে। P = W t = F s t . {\displaystyle P={\frac {W}{t}}={\frac {Fs}{t}}.} এখানে P হচ্ছে ক্ষমতা W হচ্ছে বস্তু কর্তৃক সম্পাদিত কাজ। t সময় , s সরণ।‌ এস আই এককে (ওয়াট) ক্ষমতাকে ৭৪৬ দ্বারা ভাগ করলে সেই যন্ত্রের অশ্বক্ষমতা পাওয়া যায়। MARSHALL BRAIN, "How Horsepower Works", howstuffworks.com (ইংরেজি ভাষায়)